Aldershot Town FC
Aldershot Town Football Club je nogometni klub iz Aldershota, Engleska. Takmiči se u National League, petom rangu engleskog nogometa. Klub je osnovan 1992. godine kao nasljednik ekipe Aldershot FC. Takmičio se prvobitno u Isthmian League. U sezoni 2002-03. osvaja Isthmian League Premier Division, te ostvaruje plasman u Football Conference. Sezonu 2003-04. završava na petom mjestu. Najbolji rezultat ostvaruje u sezoni 2007-08. kada osvaja Football Conference i ostvaruje plasman u Football League Two. U sezoni 2012-13. je igrao četvrtu rundu FA kupa u kojoj je poražen od Middlesbrougha sa 2-1. Tradicionalne boje kluba su plava i bijela. Najveći rivali su Farnborough i Woking. Domaće utakmice igra na stadionu Recreation Ground.